Sadelmagerens tanker: Dækken
Vi må se i øjnene at det milde vejr er forsvundet og at vinteren er over os. Det er dermed
dækkentid og klippetid. Med sadelmager øjne er det jo dejlig nemt med en hest uden
mudder i pelsen. Men det giver også nogle problematikker. En del heste får varmeknopper
og andre hudirritationer i specielt sadellejet. Jeg ved det kan være svært at administrere,
men jeg ser gerne at hestene får skiftet dækner alt efter, hvordan vejret skifter
(helst to gange dagligt), og at sadellejet får mere end 2 minutters luft lige mens hesten
strigles. Hos mig får hestene altid stalddækken på til natten og et andet dækken på til fold.
Efter ridning vaskes sadel- og gjordleje over med en våd svamp, så sveden ikke kan tørrer
op i kager. Hesten får lov at tørre under et uldtæppe. Når hesten er tør får den lov at stå
uden "tøj" på indtil jeg lægger stalddæknet på for natten.
Jeg ser som sadelmager at en stor del af de heste som er klippet i sadellejet nemmere får
lettere trykninger af sadlen. Mit ønske er derfor at heste der ‘fuldklippes’ får lov at beholde
vinterpelsen i hele sadellejet. Der er som regel en god grund til at naturen og dyrene
forandrer sig i takt med årets gang. Spørg lige dig selv, om det virkelig er nødvendig at
klippe hesten og hvor meget??
Start med lidt. Du kan altid klippe mere pels af, hvis det er nødvendig!
Der er her eksempler på klipninger. Jeg har lånt billedet her:
https://ridehesten.com/udstyr/klipning-tilbydes/79971
Nu når vi snakker pels, så er det helt almindeligt, at mange heste får bare pletter/områder
når kalenderen rammer omkring februar måned. På det tidspunkt begynder mange heste
at skifte vinterpelsen ud og hårene bliver skøre/sprøde og knækker nemt. Der er helt
naturligt. Hesten har måske også tabt sig en lille smule hen over vinteren, så sadlen ikke
ligger helt som den skal. Jeg får hvert år opringninger fra bekymrede ryttere, fordi der er
bare plamager bagerst i sadellejet. Hvis hesten har tabt sig og sadlen kommer lidt i forvægt
og der kommer lidt bevægelse i bagenden af sadlen, så knækker hårene. Der kan i første
omgang prøves med et kraftig underlag. Det er måske nok til at løfte sadlen tilstrækkeligt
i fronten indtil der er kommet huld på hesten igen.
Ellers kan det være nødvendig at kontakte din sadelmager og få sadlen tjekket.
Unknown 10. oktober 2019 kl. 09.30
Ved hvilken temperatur bør man bruge ridedækken til en varmblodshest?
Jeg indser, at vindhastighed også har noget at sige, så jeg mener effektiv temperatur...
Whiskey 21. november 2019 kl. 04.12
Hej Birgitte, Tak for en vellyllet og informerende blog. Jeg vil give dig fuldstændig ret i det du skriver og har respekt for at du gider at bruge tid på dette emne, som dukker op i staldene hvert år på nyt. Det er som om det skal diskuteres forfra hver enesete vinter...
Dog ville jeg holde afstand fra at råde folk, selv at justere deres saddel med et tykkere underlag. Der er desværre simplethen for mange, som allerede eksperimenterer rundt med disse hjælpemidler. Oftest er det hestene det går ud over. Så hellere få sadelmageren til at kigge på det en gang for meget end at skade hestens ryg med et eller andet udstyr, man selv har opfundet.